《阮郎归 寄李都运有之》
金朝·胥鼎

人情冷暖共高低。疏慵非所宜。老夫碌碌本无机。

閒教造物疑。

形木槁，鬓丝垂。山林先有期。故人只道挂冠迟。此心应不知。

作者简介：（?—1226）金代州繁畤人，字和之。胥持国子。世宗大定二十八年进士，以能称。宣宗贞祐间，累拜尚书右丞。南渡后，改知平阳府事，建言选将、练兵等事，均合机宜。哀宗时，官至平章政事，封英国公。